[Innocentius Episcopus servus servorum Dei, dilectis filiis Abbati et Conventui Cluniacen. salutem et Apostolicam benedictionem. Quieti vestræ consulere, ac gravaminibus obviare volentes, ad instar felicis recordationis Gregorii Papæ prædecessoris nostri, vobis et fratribus vestris auctoritate præsentium indulgemus, ut in Grangiis et domibus vestris, quæ visitari non debent, procurationes, quæ ratione visitationis debentur, non compellamini alicui exhibere. Nulli ergo, etc. Datum Lugduni Kalendis Junii, Pontificatus nostri anno III.]